**Gyurátz Ferenc (1841-1925) dunántúli püspök (1872-1916) hagyatéka**

A képen Emberi arc, ruházat, ember, portré látható

Automatikusan generált leírás

Tartalom

[Iratbeadás, rendezés 1](#_Toc189138794)

[Életrajzi adatok: 3](#_Toc189138795)

[Jegyzék 4](#_Toc189138796)

[I./ „Bácsi (Sándor) által 1967-ben beadott iratok” , (1-10.) 1 pallium 4](#_Toc189138797)

[II./ Gyurátz Ferenc lelkészi naplói, 1872-1925, 1-12.kötet 4](#_Toc189138798)

# Iratbeadás, rendezés

**Levéltárba kerülés:**

Az anyag túlnyomó része, 95%a, tkp. Gy.F. naplója, 12 kötet. Ehhez járul egy kis mennyiségű szálas anyag.

**„Bácsi (Sándor) által 1967-ben beadott iratok”[[1]](#footnote-1)** , (1-10.) 1 pallium

141/1967. Lt. sz., Budapest, 1967.okt.3.: Feljegyzés Gyurátz Ferenc-emlékek átvételéről, Sólyom Jenő levéltári tudományos munkatárstól

**1967. október 2-án** id. Harmati Béla nyugalmazott lelkész átad levéltárunknak megőrzésre Komáromban átvett iratokat. A könyvek egy része nyilvánvalóan merően véletlenül került ezek közé. Az iratok **zömmel Gyurátz Ferenc-emlékek**. Pl. beszédeinek vázlata 1911-1924/1925?, levele feleségéhez, hagyatkozás a temetéséről, bizonyítványai, oklevelek, róla írt cikkek. Ezeken több feljegyzés **Payr Sándor** kezétől.

Két oklevelet külön göngyölegbe helyeztem, a többi iratot ideiglenesen egy dobozba, rendezetlenül. Az anyag később rendezendő.

Az anyag valószínűleg a következő módon került Komáromba: **Bácsi Sándor egy időben lelkész volt Pápán**. A legutóbbi években kisegíteni-helyettesíteni járt Komáromba. Azért kell rágondolni mint tényezőre, mert az iskolai bizonyítványok összehajtogatva egy borítékban voltak, azon pedig ez volt feljegyezve: „Bácsi iratai”.

A naplók és a hagyaték útja és sorsa (kérdések és feltételezések)

A naplók címében szerepelő: *„a pápai gyülekezet levéltára számára”* kitétel talán arra utalhat, hogy Gyurátz eleve a gyülekezetnek szánta a naplót, tehát az nem csak saját részre, „magánnaplóként” íródott. A naplók tehát Gyurátz 1925-ös elhunytakor kerülhettek első menetben a pápai gyülekezethez. Hogyan kerültek Sopronba? Payr S. egyháztörténész írt Gyurátzról egy alapos életrajzot, amely hat évvel Gy. halála (1925) után, 1931-ben Sopronban jelen meg.[[2]](#footnote-2) Talán általa kerülhettek a naplók Sopronba, a soproni líceum gyűjteményébe, ami kvázi a dunántúli kerület legjelentősebb gyűjteményének számított, akkor kapták líceumi jelzetüket a kötetek. Mivel a naplókhoz egy kis hagyaték-jellegű anyag is tartozik, ahol több feljegyzés Payr Sándortól származik, ez megerősíti azt, hogy az anyag Payr kezében és kezelésében volt.[[3]](#footnote-3)

A következő kérdés persze, hogy az anyag hogy került Bácsi S-hoz, akiről annyit tudunk, hogy pápai lelkész volt 1938-1956-ig. Talán 1948-as államosítás után tanácsos volt az ilyen egyházi jellegű anyagot inkább egyházi kézbe adni, talán akkor került Bácsi S-hoz, vagy személyesen, vagy pápai lelkészsége miatt. És mikor Bácsi S. megtudta, hogy az EOL-ba Sólyom J. került, akiben megbízhatott, ekkor határozhatta el, hogy eljuttatja az EOL-ba.

**Iratrendezés:**

**2019.jún.11.: Csermelyi József** egy rövidebb, másfél old. jegyzéket készít, elküldte CzM-nek, aki azonban elfeledkezett róla, nem került át az EOL-jegyzékekbe. Így aztán **2025.jan.28.ben, Ulakcsai Zoltán** egy kutatás (Németh Tibor) során azt konstatálta, hogy nincs jegyzék, ezért készített egy újabb, valamivel hosszabb jegyzéket.

Az iratanyag mennyisége: 2 nagydoboz, 0,26 ifm.

2025.jan.28./30.: CzM. a jegyzéket szerkeszti, tartalomjegyzékkel látja el. A jegyzék hossza: 4 l.

# Életrajzi adatok:

**Gyurátz Ferenc** (Alsóbük, 1841.04.30. – Pápa, 1925.05.03.)

Szülei: Gyurátz János és Mesterházy Terézia

Tanulmányai: Sopronban tanult, majd 1866.10.08-tól a Hallei Egyetemen.

1874-ben házasságkötés Matus Karolinával.

Szolgálati helyei:

Kővágóörs, segédlelkész, 1867 nyara – 1868

Beled, lelkész, 1868-1872

Pápa, lelkész, 1872-1916-os nyugdíjba vonulásáig.

A Dunántúli Evangélikus Egyházkerület Gyámintézetének elnöke 1887-től.

A Dunántúli Evangélikus Egyházkerület főjegyzője 1893-tól.

A Veszprémi Evangélikus Egyházmegye esperese, 1893-1895

**A Dunántúli Evangélikus Egyházkerület püspöke, 1895-1916**

A Magyar Protestáns Irodalmi Társaság elnöke 1896-tól.

**Irod., vö.:**

*Payr Sándor: Gyurátz Ferenc életrajza 1841-1925*, Sopron 1931

Kapi Béla: Dunántúli egyházkerület tört., kézirat, Gyurátz-fejezet.

# Jegyzék

***1./ doboz (A/3-as méret)***

## I./ „Bácsi (Sándor) által 1967-ben beadott iratok”**[[4]](#footnote-4)** , (1-10.) 1 pallium

I/1. Iskolai bizonyítványok, 1856/57-1962/63.

I/2. Hiványok: Mencshely, 1867.09.02., Kővágóörs, 1867.09.12.

I/3. Lelkészi oklevél, Sopron, 1867.09.11.

I/4. Gyurátz Ferenc feleségének írt levele, Újvidék, 1890.10.12.

I/5. Gyurátz Ferenc meghívása az országgyűlésbe, Budapest, 1907.01.11.

I./6. Értesítés nyugdíjazó határozatról, 1916.12.16.

I./7. Gyurátz Ferenc saját temetéséről való rendelkezése, Pápa, 1922.06.26.

I./8. Gyurátz Ferenc születési anyakönyvi kivonata, Bük, 1925.10.15.

I/9. Újságok, újságcikkek (Gyurátz F.-ről szóló cikkek)

Győri Közlöny: 1895., Győri Hírlap: 1895., Harangszó: 1916., 1925., 1929., Evangélikus Egyházi Élet: 1918., Evangélikusok Lapja: 1925. + egy beazonosítatlan folyóirat, Pápai Hírlap: 1925.

I/10. Gyurátz Ferenc beszédeinek vázlata[[5]](#footnote-5), 1911-1924, 1925.?

## II./ Gyurátz Ferenc lelkészi naplói, 1872-1925, 1-12.kötet

***Eredeti jelzetek: „Soproni Ev. Líceum Könyvtára, Lc 1105 I.-XII.”***

II/1. Lelkészi napló I., 1872.10.27.-1895.12.31., „Soproni Ev. Líceum Könyvtára, Lc 1105 I.”, 1 kötet

II/2. Lelkészi napló II., 1896.01.01.-1900.10.14., „Soproni Ev. Líceum Könyvtára, Lc 1105 II.”, „A pápai ev. gyülekezet levéltára számára.”, 1 kötet

II/3. Lelkészi napló III., 1900.10.15.-1905.02.12., „Soproni Ev. Líceum Könyvtára, Lc 1105 III.”, „A pápai ev. gyülekezet levéltára számára.”, 1 kötet

II/4. Lelkészi napló IV., 1905.02.13.-1908.09.05., „Soproni Ev. Líceum Könyvtára, Lc 1105 IV.”, „A pápai ev. gyülekezet levéltára számára.”, 1 kötet

II/5. Lelkészi napló V., 1908.09.06.-1911.11.25., „Soproni Ev. Líceum Könyvtára, Lc 1105 V.”, „A pápai ev. gyülekezet levéltára számára.”, 1 kötet

II/6. Lelkészi napló VI., 1911.11.26.-1914.08.16., „Soproni Ev. Líceum Könyvtára, Lc 1105 VI.”, „A pápai ev. gyülekezet levéltára számára.”, 1 kötet

II/7. Lelkészi napló VII., 1914.08.17.-1916.04.14., „Soproni Ev. Líceum Könyvtára, Lc 1105 VII.”, „A pápai ev. gyülekezet levéltára számára.”, 1 kötet

***2./ doboz (A/4-es méret)***

II/8. Lelkészi napló VIII., 1916.04.15.-1917.11.22., „Soproni Ev. Líceum Könyvtára, Lc 1105 VIII.”, „A pápai ev. gyülekezet levéltára számára.”, 1 kötet

II/9. Lelkészi napló IX., 1917.11.23.-1919.05.23., „Soproni Ev. Líceum Könyvtára, Lc 1105 IX.”, 1 kötet

II/10. Lelkészi napló X., 1919.05.24.-1921.02.19., „Soproni Ev. Líceum Könyvtára, Lc 1105 X.”, 1 kötet

II/11. Lelkészi napló XI., 1921.02.20.-1923.04.30., „Soproni Ev. Líceum Könyvtára, Lc 1105 XI.”, 1 kötet

II/12. Lelkészi napló XII., 1923.05.01.-1925.05.03[[6]](#footnote-6)., „Soproni Ev. Líceum Könyvtára, Lc 1105 XII.”, 1 kötet

1. Bácsi Sándor pápai lelkész [↑](#footnote-ref-1)
2. Payr S. előszavában említi, hogy Gyurátz elhunyta után a dunántúli kerületi lelkészegyesület közgyűlése bízta meg a Gyurátz-életrajz megírásával. Ezen életrajz tehát így „hivatalos életrajznak” számít [↑](#footnote-ref-2)
3. Payr S.: Gyurátz …, 1931, 4-6: az életrajz megírásának körülményeinél megírja, hogy miket használt forrásként: külön említi „tizenkét vastag kötet naplóját” amit Payr „hivatalos napló”-nak nevez. Említ ugyanakkor korábi naplókat is: soproni diák, hallei teológus és kővágóörsi káplán-tanár korából, sőt említ „sok bizalmas levelet”. Payr Gyurátz rokonaitól is megtud adatokat, pl. öccsétől, Gyurátz Lászlótól, unokaöccsétől Németh Pál esperestől. Payr máshonnan is gyűjt adatokat (pl. hírlapi cikkek, emlékbeszédek, emlékfüzetek). Payr előszavából azt lehet kivenni, hogy Gyurátz F. megkülönböztetett magán- ill. az egyházi nyilvánosságnak szánt naplókat, leveleket, adatokat. Talán ezt tiszteletben tartva Payr csak a hivatalos anyagot, amelyről úgy vélte, hogy Gyurátz is jónak tartaná, csak azokat adta be a soproni líceumba. Kérdés persze, hogy a többivel mi történhetett: őrizte-e egy ideig valaki, aztán az idők során elkallódhatott? [↑](#footnote-ref-3)
4. Bácsi Sándor pápai lelkész [↑](#footnote-ref-4)
5. Az utolsó oldalak hiányoznak. [↑](#footnote-ref-5)
6. Az utolsó bejegyzés Pápa, 1925.05.03-án Gyurátz László aláírásával. Gyurátz Ferenc haláláról értesít. [↑](#footnote-ref-6)